जन्मस्थली महू में समारोह शुरू, हैदराबाद में 125 फीट ऊंची प्रतिमा का अनावरण
Bhimrao Ambedkar Jayanti Update; संविधान के निर्माता और भारत रत्न डॉक्टर बाबा साहब भीमराव अंबेडकर की आज 133वीं जयंती है  नरेंद्र मोदी, राष्ट्रपति द्रौपदी मुर्मू और अमित शाह ने डॉक्टर अंबेडकर को श्रद्धांजलि अर्पित की।
संविधान के निर्माता और भारत रत्न डॉक्टर बाबा साहब भीमराव अंबेडकर की आज 133वीं जयंती है। शुक्रवार को संसद भवन लॉन में आयोजित कार्यक्रम में प्रधानमंत्री नरेंद्र मोदी, राष्ट्रपति द्रौपदी मुर्मू और अमित शाह ने डॉक्टर अंबेडकर को श्रद्धांजलि दी।
इसके अलावा पूर्व राष्ट्रपति राम नाथ कोविंद, कांग्रेस अध्यक्ष मल्लिकार्जुन खड़गे, पूर्व कांग्रेस अध्यक्ष सोनिया गांधी, एनसीपी प्रमुख शरद पवार और अन्य नेताओं ने दिल्ली में संसद भवन लॉन में डॉ. अंबेडकर की जयंती समारोह में शामिल हुए। लखनऊ में बहुजन समाज पार्टी की चीफ मायावती ने भी अंबेडकर को श्रद्धांजलि दी।
हैदराबाद में डॉ. अंबेडकर की 125 फीट ऊंची मूर्ति
तेलंगाना के मुख्यमंत्री KCR ने हैदराबाद में डॉ भीमराव अंबेडकर की 125 फीट ऊंची प्रतिमा का अनावरण किया। प्रतिमा के अनावरण के दौरान डॉ अंबेडकर के पोते और वंचित बहुजन अघाड़ी के प्रेसिडेंट प्रकाश अंबेडकर भी मौजूद रहे।
PM-राष्ट्रपति ने दी शुभकामनाएं
PM ने सोशल मीडिया पर लिखा- 'पूज्य बाबासाहेब, जिन्होंने समाज के वंचित और शोषित वर्गों के सशक्तिकरण के लिए अपना जीवन समर्पित कर दिया। उनकी जयंती पर शत शत नमन। जय भीम!'
राष्ट्रपति द्रौपदी मुर्मू ने कहा, 'बाबा साहब के जन्मदिवस पर सभी देशवासियों को हार्दिक बधाई और शुभकामनाएं।'
पहली बार देशभर में अंबेडकर जयंती पर अवकाश
मोदी सरकार ने बाबासाहेब के सम्मान में एक ऐतिहासिक फैसला किया है। आजादी के 75 साल के बाद ऐसा पहली बार होगा जब 14 अप्रैल, 2023 को अंबेडकर जयंती पर देशभर में अवकाश रहेगा।
अंबेडकर की जन्मस्थली महू में विशेष कार्यक्रम
डॉक्टर बाबा साहब भीमराव अंबेडकर की जन्मस्थली मध्य प्रदेश के महू में भव्य कार्यक्रम हो रहा है। इसमें मध्य प्रदेश के मुख्यमंत्री शिवराज सिंह चौहान, राज्यपाल मंगुभाई पटेल और पूर्व सीएम कमलनाथ भी पहुंचे। इसके अलावा यूपी के पूर्व सीएम अखिलेश यादव, भीम आर्मी चीफ चंद्रशेखर रावण भी महू पहुंचे हैं।
मध्य प्रदेश सरकार इस बार अंबेडकर जयंती को बड़े पैमान पर मना रही है। हर साल आयोजन बाबा साहेब की जन्मस्थली पर ही होता था, लेकिन इस बार 3 जिलों इनमें इंदौर जिले के महू, खरगोन जिले के महेश्वर और ग्वालियर में बड़े आयोजन हो रहे हैं।
पिछले सालों में महू पहुंची प्रमुख हस्तियां 
महू में जन्म, बचपन से ही गरीबी और असमानता झेली
14 भाइयों में सबसे छोटे बाबा साहेब अंबेडकर का जन्म 14 अप्रैल 1891 को ​​​​इंदौर के पास छोटे से कस्बे महू में हुआ था। दलित परिवार में जन्म होने की वजह से उन्हें बचपन से ही भेदभाव का सामना करना पड़ा। अंबेडकर को स्कूल में सबसे आखिरी पंक्ति में बैठना पड़ता था। पढ़ाई में बचपन से ही अच्छे अंबेडकर मुंबई के गवर्नमेंट हाईस्कूल के पहले दलित छात्र थे। बाबा साहेब का निधन 6 दिसंबर 1956 को दिल्ली में हुआ था।
हैदराबाद में प्रतिमा का अनावरण करेंगे CM
तेलंगाना के मुख्यमंत्री के चंद्रशेखर राव शुक्रवार को हैदराबाद में डॉ अंबेडकर की 125 फीट ऊंची प्रतिमा का अनावरण करेंगे। राव ने हाल ही में अंबेडकर प्रतिमा के उद्घाटन, नए सचिवालय भवन परिसर के उद्घाटन और अन्य मुद्दों के संबंध में मंत्रियों और अधिकारियों के साथ बैठक की थी।
छत्तीसगढ़ के रायगढ़ में निकलेगी शोभायात्रा
संविधान निर्माता डॉ. भीमराव अंबेडकर जी की 132 वी जयंती रायगढ़ में धूमधाम से मनाई जाएगी। इसके लिए अंबेडकर जयंती आयोजन समिति तैयारी कर रही है। समिति के सदस्यों ने बताया कि भव्य शोभायात्रा निकाली जाएगी। शोभायात्रा 14 अप्रैल डॉ. अंबेडकर जयंती पर रामलीला मैदान रायगढ़ से शाम 4 बजे निकलेगी, शहर के मुख्य मार्गो घड़ी चौक, स्टेशन चौक, गांधी पुतला, गौरी शंकर मंदिर, गोपी टॉकीज होते हुए डॉक्टर अंबेडकर चौक चक्रधर नगर में पहुंचेगी।